**prof. dr. Darja Paro Panjan**

Prof. dr. Darja Paro Panjan, dr. med., je diplomirala na Medicinski fakulteti Univerze v Ljubljani leta 1983. Zaposlena je na Pediatrični kliniki UKC Ljubljana kot predstojnica Kliničnega oddelka za neonatologijo ter na Medicinski fakulteti Univerze v Ljubljani.

Raziskovalno se posveča diagnostiki in zdravljenju različnih boleznih stanj v neonatologiji, predvsem na področju neonatalne nevrologije ter prenatalnih In perinatalnih dejavnikov tveganja za motnje v razvoju. Je prejemnica Matajčevega priznanja za znanstveno raziskovalno delo v pediatriji. Vključena je v dodiplomski in podiplomski pouk na Medicinski fakulteti Univerze v Ljubljani in Zagrebu in je urednica učbenikov s področja neonatologije. Strokovno deluje tudi kot predsednica slovenskega in članica mednarodnega združenja za neonatologijo ter aktivno sodeluje pri razvoju in oblikovanju smernic v neonatologiji.